અમુક એક્સપર્ટોના કહેવા મુજબ રિયલ એસ્ટેટ રેગ્યુલેશન ઍક્ટ ખૂબ જ લાભદાયી છે અને એ પારદર્શકતા વધારવામાં મદદરૂપ થાય છે તેમ જ ભારતના રિયલ એસ્ટેટ સેક્ટરનો કારોબાર વધારી ગવર્નમેન્ટની સિસ્ટમમાં પણ લાભદાયી થાય છે. જોકે આ બિલને અમલમાં મૂકતાં પહેલાં એને કેન્દ્ર અને રાજકીય સ્તરના પૉલિસીમેકર સહિત દરેક સ્ટેકહોલ્ડર સાથે ચર્ચવો જોઈએ તથા મંત્રણા કરવી જોઈએ. આપણે ઇચ્છીએ કે આ નવો સૂચિત કરવામાં આવેલો કાયદો વધુ માહિતીની આપ-લે કરનારો અને બિલ્ડર/ડેવલપરો તેમ જ લોકો/ગ્રાહકો વચ્ચે સારી રીતે સંબંધ જાળવનારો બની રહે.